**NEGYEDÉVES BESZÁMOLÓ**

**az Őrség Határok Nélkül Egyesület**

**2018. év július hónap 1. nap. – szeptember hónap 30. nap időszak tevékenységéről**

1. **Kérjük, mutassa be a negyedévben a HFS megvalósításával kapcsolatos tevékenységeket! (minimum 3000 – maximum 6000 karakter)**
   1. **Helyi felhívás tervezetek egyeztetési folyamata, időpontjai**

Az Őrség Határok Nélkül Egyesület Leader helyi felhívásaira jelen beszámolási időszak alatt továbbra is lehetőség nyílt támogatási kérelmek benyújtására. A pályázati felhívásokra beérkezett támogatási kérelmek ügyintézése során több kérelem elutasításra illetve visszavonásra került, ebből adódóan „visszacsorgó” források keletkeztek, ezért az elnökség benyújtási határidő meghosszabbítása mellett döntött.

Jelen beszámolási időszak alatt 2018. szeptember végén kezdeményeztünk az Irányító Hatóság felé felhívás módosítást, amelynek célja mind az 5, az Egyesület által meghirdetett intézkedés benyújtási határidejének meghosszabbítása volt 2018. szeptember 30-ről 2018. november 30-ra. A határidő módosítást az indokolta, hogy továbbra is jelentkeztek érdeklődők, potenciális pályázók a Leader pályázatok iránt, továbbá az ügyintézés során láthatóvá vált, hogy szabadulnak fel források, így lehetőséget kívántunk biztosítani újabb támogatási kérelmek benyújtására.

* 1. **Helyi felhívás megjelenésének időpontjai, a helyi támogatási kérelmek benyújtási és ellenőrzési, valamint értékelési szakaszaiban végzett tevékenységek bemutatása**

Az Őrség Határok Nélkül Egyesület Leader helyi felhívásai az alábbi időpontokban jelentek meg:

Gazdaságfejlesztési intézkedések megjelenési időpontja: 2017. október 31.

1. számú intézkedés: Helyi termék és kapcsolódó szolgáltatásfejlesztés

2. sz. intézkedés: Térségi turisztikai attrakciófejlesztés

Szolgáltatásfejlesztés intézkedések megjelenési időpontja: 2017. november 30.

3. sz. intézkedés: „Élhető Vidékért” – Települések közösségi célú fejlesztése

4. sz. intézkedés: „Élhető Vidékért” – Együttműködésen alapuló, komplex, az

akciócsoport egész vagy jelentős részét lefedő közösségi célú

fejlesztések

5. sz. intézkedés: „Élhető Vidékért” – Civil szervezetek alaptevékenységének

támogatása

Jelen beszámolási időszak alatt az Őrség Határok Nélkül Egyesület Munkaszervezete a beérkezett támogatási kérelmek alapjogosultsági ügyintézését, valamint adminisztratív ügyintézését (A1 ügyintézés) látta el. A beérkezett 54 támogatási kérelem esetében elvégeztük az alapjogosultsági vizsgálatot, továbbá szeptember végéig a beérkezett gazdaságfejlesztési (helyi termék és kapcsolódó szolgáltatásfejlesztés, térségi turisztikai attrakciófejlesztés) felhívásokra beérkezett támogatási kérelmek A1 ügyintézése is befejeződött. A szolgáltatásfejlesztési pályázati felhívásokra beérkezett támogatási kérelmek esetében megtörténtek az első körös hiánypótlások.

Egyesületünk honlapján ([www.orsegleader.hu](http://www.orsegleader.hu)) és facebook oldalán folyamatosan biztosítjuk az aktuális információk elérését és a 2017. december elején útjára bocsájtott LEADER konzultációk előzetes bejelentkezés alapján továbbra is folytatódnak.

* 1. **A HFS fejlesztési források felhasználásának nyomon követésével kapcsolatos információk**

Az érintett beszámolási időszakban megkezdődött beérkezett támogatási kérelmek alapjogosultsági és A1 ügyintézése. Az ügyintézés során már látható, hogy a beérkezett támogatási kérelmek nem mindegyike megfelelő, elutasítás és visszavonás is valószínűsíthető, ezért az Egyesület vezetősége a források teljes körű lekötése érdekében a Leader helyi felhívások benyújtási határideje mellett döntött, amelynek értelmébe 2018. szeptember 30. helyett 2018. november 30-ig van lehetőség támogatási kérelmet benyújtani.

* 1. **A helyi felhívásokkal kapcsolatos rendezvények bemutatása**

Az érintett beszámolási időszakban a támogatási kérelmek adminisztratív ügyintézése élvezett elsőbbséget. Helyi felhívásokkal kapcsolatos rendezvényt az ismételt meghosszabbítást követő időszakban tervezünk a következő beszámolási időszakban.

* 1. **Egyéb**

Egyesületünk elnöke, vezetőségi tagjai a helyi médiák (Rábavidék, Vas Népe, Őri Hírek) részére folyamatosan tájékoztatást nyújtott a LEADER program aktualitásairól, pályázati lehetőségekről.

1. **Kérjük, mutassa be a negyedévben a működési és animációs feladatokkal kapcsolatos tevékenységeket! (minimum 3000 – maximum 6000 karakter)**

Válaszában térjen ki minimum az alábbi tevékenységek közül azokra, amelyek a negyedévben megvalósultak:

* 1. **A helyi szereplők animálási, vagy egyéb célú képzése**

Az Őrség Határok Nélkül Egyesület 2017. december 1-jétől elindította a Leader pályázati benyújtási időszakok alatt, kedd-csütörtöki napokon a HACS konzultációt. A konzultáción valamennyi pályázónak részt kell vennie. A konzultáció lényege a pályázó és projektötletének megismerése, közös projektfejlesztés, a támogatási kérelmek összeállításával kapcsolatos tájékoztatók tartása,(az ügyfélregisztrációs szám igénylésétől kezdve a teljes kérelem összeállításig) gyakorlati kérdések megvitatása, problémamegoldás. A konzultáció menete egy a HACS által adott felhívás kapcsán elkészített HACS konzultációs lap, amely célirányosan tartalmazza az adott felhívásra vonatkozó szakmai kérdéseket. A konzultációs lapot a konzultáció végén a pályázónak másolati példányban rendelkezésre bocsájtuk, amelyen az adott projekttel, támogatási kérelem összeállításával kapcsolatos HACS ügyintéző által észrevételezett hiányosságok, szakmai javaslatok, megállapítások kerülnek feltüntetésre, ezzel is segítve a minőségi kérelmek benyújtását. A konzultációs lehetőségek továbbra is biztosítjuk a hiánypótlási szakaszban, ahol a kiküldött hiánypótlási felszólítások személyes átbeszélésére nyitunk lehetőséget a határidőben történő megfelelő teljesítés érdekében.

* 1. **A helyi tájékoztató rendezvények tartása**

Jelen beszámolási időszakban helyi tájékoztató rendezvény szervezésére nem került sor a támogatási kérelmek adminisztratív ügyintézése miatt.

* 1. **A HACS működésével kapcsolatos aktualitások, változások bemutatása**

Az Őrség Határok Nélkül Egyesület tisztségviselőiben, szolgáltatást nyújtó külső cégek tekintetében a beszámolási időszak (2018. III. negyedév) alatt változás nem történt. Az Őrség Határok Nélkül Egyesület Munkaszervezetének létszámában változás az érintett beszámolási időszak alatt nem történt, a Munkaszervezet állományi létszáma 2,5 fő. (2 fő főállású, 1 fő részmunkaidős- 4 órás munkavállaló)

Egyéb HACS tevékenységek:

* Az Egyesület folyamatos ügyfélfogadást biztosított munkaszervezeti irodájában heti 5 napon keresztül, heti 40 órában, amely során az általános tájékoztatás mellett projektgenerálásban, támogatási kérelmek összeállításában segítette az ügyfeleket. Az elérhető pályázati lehetőségekről az egyesület tagságát rendszeresen emailben tájékoztatta.
* 2018. augusztus 29-én Egyesületünk Munkaszervezete és elnöke részt vett a Nyugat-Dunántúli Leader HACS-ok regionális értekezletén Kerkaszentkirályon. A regionális értekezleten az IH részéről Zsán-Klucsó Klaudia osztályvezető és a MÁK részéről Krisztin-Németh László vett részt.
* Az Egyesület Munkaszervezete részt vett a Nemzeti Agrárgazdasági Kamara és a MÁK által közösen szervezett „Vidékfejlesztési pályázatok kifizetési igényléseivel kapcsolatos általános tájékoztató” című rendezvényén 2018. szeptember 13-án Zalaegerszegen.
* Az Egyesület honlapot működtet ([www.orsegleader.hu](http://www.orsegleader.hu)), facebook oldalt, amelyeken keresztül folyamatosan frissítésre, aktualizálásra kerül a Helyi Fejlesztési Stratégia, a VP, más egyéb OP, a LEADER helyi akciócsoporttal, valamint egyéb a térséggel kapcsolatos hírek. A honlapon aloldal került létrehozásra, ahol a LEADER pályázatokkal kapcsolatos tudnivalók, információk kerülnek megosztásra.
  1. **Az iroda és a munkaszervezet fenntartásával kapcsolatos kötelezettségek teljesítése, különös tekintettel a TO-ban szereplő indikátoroknak megfelelően. Az irodára és/vagy a munkaszervezetre vonatkozóan a beszámolási időszakban bekövetkezett változások**
     1. A munkaszervezet fenntartásával kapcsolatos kötelezettségek teljesítése:

Az Egyesület munkaszervezetében a 2018. július 1.- szeptember 30. közötti időszakban személyi változás nem történt, a munkaszervezet állományi létszáma 2,5 fő dolgozó.

A munkaszervezet vezető főállású, heti 40 órában foglalkoztatott, főiskolai (közgazdász) végzettséggel rendelkezik. A pénzügyi-ügyviteli feladatokat ellátó munkatárs szintén főállású, heti 40 órában került foglalkoztatásra, középfokú végzettséggel rendelkezik. Az 1 fő részmunkaidős, térség menedzseri feladatokat ellátó, heti 20 órában foglalkoztatott munkatárs felsőfokú végzettségű. Az Egyesülettel munkaviszonyban álló munkavállalók munkaszerződéseiben, munkaköri leírásai esetében változás nem történt. Az Egyesület elnöke a közgyűlés döntése értelmében továbbra is tiszteletdíjban részesül.

2.4.2. Az iroda fenntartásával kapcsolatos kötelezettségek teljesítése:

Az Őrség Határok Nélkül Egyesület munkaszervezeti irodájának címe nem változott, a 2018. július 1. – szeptember 30. közötti időszakban az iroda a 9941 Őriszentpéter, Városszer 23. cím alatt érhető el. Az iroda mérete: 55,4 m2. Az iroda vezetékes telefonnal, internettel, mobiltelefonnal, számítástechnikai eszközökkel, 3 db munkaállomással ellátott.

* 1. **Egyéb**

**3. Amennyiben a beszámolóban szereplő időszak során rendezvény került megtartásra, minimum 3000 – maximum 6000 karakter terjedelmű szakmai összefoglaló, jelenléti ív, valamint minimum 1 darab – maximum 5 darab fotó csatolása szükséges.**

Kelt.: Őriszentpéter, 2018. október 4.

Készítette:

Györkéné Bognár Barbara

munkaszervezet vezető

……………………….

Őr Zoltán

elnök